title: Komission täytäntöönpanoasetus (EU) N:o 747/2011, annettu 28 päivänä heinäkuuta 2011 , vähimmäistullin vahvistamisesta täytäntöönpanoasetuksella (EU) N:o 634/2011 aloitetun tarjouskilpailumenettelyn yhteydessä järjestettävässä toisissa osatarjouskilpailussa

text:
               29.7.2011

               FI

               Euroopan unionin virallinen lehti

               L 197/10

         KOMISSION TÄYTÄNTÖÖNPANOASETUS (EU) N:o 747/2011,
   annettu 28 päivänä heinäkuuta 2011,
   vähimmäistullin vahvistamisesta täytäntöönpanoasetuksella (EU) N:o 634/2011 aloitetun tarjouskilpailumenettelyn yhteydessä järjestettävässä toisissa osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä sen 4 artiklan kanssa,
   sekä katsoo seuraavaa:

               (1)

               Komission täytäntöönpanoasetuksella (EU) N:o 634/2011 (2) aloitetaan pysyvä tarjouskilpailu markkinointivuodeksi 2010/2011 CN-koodin 1701 sokerin tuomiseksi alennetuin tullein.

               (2)

               Komission täytäntöönpanoasetuksen (EU) N:o 634/2011 6 artiklan mukaisesti komissio päättää osatarjouskilpailussa saatujen tarjousten perusteella joko vahvistaa vähimmäistullin tai olla vahvistamatta vähimmäistullia kahdeksannumeroiselle CN-koodille.

               (3)

               Toisissa osatarjouskilpailussa saatujen tarjousten perusteella tietyille CN-koodin 1701 sokerin kahdeksannumeroisille koodeille olisi vahvistettava vähimmäistulli ja tietyille muille CN-koodin 1701 sokerin kahdeksannumeroisille koodeille ei tulisi vahvistaa vähimmäistullia.

               (4)

               Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) N:o 634/2011 aloitetun tarjouskilpailumenettelyn yhteydessä järjestetyssä toisissa osatarjouskilpailussa, jossa tarjousten jättöaika päättyi 27 päivänä heinäkuuta 2011, on vahvistettu vähimmäistulli CN-koodin 1701 sokerin kahdeksannumeroisille koodeille tai ei ole vahvistettu vähimmäistullia CN-koodin 1701 sokerin kahdeksannumeroisille koodeille tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä heinäkuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 170, 30.6.2011, s. 21.

      LIITE

         Vähimmäistullit

                  (euroa/tonni)

                  Kahdeksannumeroinen CN-koodi

                  Vähimmäistulli

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              vähimmäistullia ei ole vahvistettu ollenkaan (kaikki tarjoukset on hylätty)

                              (X)

                              tarjouksia ei ole jätetty


title: Komission täytäntöönpanoasetus (EU) N:o 709/2013, annettu 24 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön annetun asetuksen (EU) N:o 717/2010 muuttamisesta

text:
               25.7.2013

               FI

               Euroopan unionin virallinen lehti

               L 200/12

         KOMISSION TÄYTÄNTÖÖNPANOASETUS (EU) N:o 709/2013,
   annettu 24 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön annetun asetuksen (EU) N:o 717/2010 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan
   sekä katsoo seuraavaa:

               (1)

               Komission asetuksella (EU) N:o 717/2010 (2) luokiteltiin nk. pakokaasujen lämpötilan tunnistin CN-koodiin 8533 40 10 muuksi säädettäväksi vastukseksi.

               (2)

               Asetuksella (EU) N:o 717/2010 luokiteltua tuotetta olisi pidettävä kiinteänä vastuksena, koska sen vastusta ei voida halutessa muuttaa vaan se riippuu ainoastaan lämpötilasta. Sen vuoksi on tarpeen muuttaa tuotteen luokittelua niin, että se luokitellaan CN-koodiin 8533 21 00.

               (3)

               Sen vuoksi asetusta (EU) N:o 717/2010 olisi muutettava.

               (4)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 717/2010 liite tämän asetuksen liitteessä olevalla tekstillä.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole asetuksessa (EU) N:o 717/2010, sellaisena kuin se on muutettuna tällä asetuksella, vahvistettujen säännösten mukaisia, voidaan käyttää asetuksen (ETY) N:o 2913/92 (3) 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EUVL L 210, 11.8.2010, s. 24.

      (3)  EYVL L 302, 19.10.1992, s. 1.

      LIITE

            ”LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Tuote (nk. pakokaasujen lämpötilan tunnistin), jossa on

                                    —

                                    omassa kotelossaan oleva termistori, jonka tehonkesto on enintään 20 W

                                    —

                                    kiinnityspultti

                                    —

                                    varsi, joka helpottaa tuotteen kiinnittämistä ajoneuvon pakokaasujärjestelmän sisälle

                                    —

                                    lämmönkestävän vaipan ympäröimä sähkökaapeli, jolla tuote liitetään pistotulppaan, joka puolestaan mahdollistaa liittämisen ajoneuvon moottorinohjausjärjestelmään.

                              Termistori muuttaa vastustaan lämpötilan mukaan. Kun tuote on liitettynä, vastuksen vaihtelulla säädetään moottorinohjausjärjestelmään kulkevan sähkövirran voimakkuutta.
                        Tuote ei pysty muuntamaan sähkövirtaa lämpötila-arvoksi tai näyttämään lämpötilaa.

                        8533 21 00

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8533 ja 8533 21 00 nimiketekstien mukaan.
                        Luokittelu nimikkeeseen 9025 lämpömittarina tai sen osana ei tule kyseeseen, koska tuote ei pysty mittaamaan eikä näyttämään lämpötilaa.
                        Tuote on epälineaarinen vastus, jonka vastus muuttuu lämpötilan mukaan eikä sitä voida halutessa muuttaa (ks. myös harmonoidun järjestelmän selitykset, nimike 8533, A kohdan 5 kohta ja B kohta).
                        Tuote on sen vuoksi luokiteltava CN-koodiin 8533 21 00 muuksi kiinteäksi vastukseksi, jonka tehonkesto on enintään 20 W.”